OpenLLM-France/wikimedia huggingface dataset:
# Mesnil-la-Comtesse

Mesnil-la-Comtesse és un municipi francès situat al departament de l'Aube i a la regió del Gran Est. L'any 2007 tenia 38 habitants.

## Demografia
### Població

El 2007 la població de fet de Mesnil-la-Comtesse era de 38 persones. Hi havia 18 famílies de les quals 4 eren unipersonals (4 dones vivint soles i 4 dones vivint soles), 7 parelles sense fills i 7 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 21 habitatges, 17 eren l'habitatge principal de la família, 3 eren segones residències i 2 estaven desocupats. Tots els 21 habitatges eren cases. Dels 17 habitatges principals, 15 estaven ocupats pels seus propietaris i 2 estaven llogats i ocupats pels llogaters; 1 tenia tres cambres, 8 en tenien quatre i 7 en tenien cinc o més. 14 habitatges disposaven pel capbaix d'una plaça de pàrquing. A 8 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Mesnil-la-Comtesse el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 4 |
| 0 | 40 a 44 | 4 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 8 |
| 4 | 15 a 19 | 0 |
| 0 | 10 a 14 | 12 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 22 persones, 14 eren actives i 8 eren inactives. De les 14 persones actives 13 estaven ocupades (7 homes i 6 dones) i 1 aturada (1 home). De les 8 persones inactives 3 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa de comerç i reparació d'automòbils.
L'únic servei als particulars que hi havia el 2009 era un taller de reparació d'automòbils i de material agrícola.
L'any 2000 a Mesnil-la-Comtesse hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Mesnil-la-Comtesse a l'INSEE.
* Évolution et structure de la population Fitxa amb el detall de dades de Mesnil-la-Comtesse a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Melanop d'Atenes

Melanop d'Atenes (en llatí Melanopus, en grec antic Μελάνωπος), fill de Laques, el general atenenc, va ser un dels tres ambaixadors, junt amb Glàucies i Androció, enviat a Mausol de Cària per advertir-lo contra l'intent d'annexió de les illes de la costa oriental de Cària a la mar Egea.
També va encapçalar una ambaixada a Egipte. En el seu viatge van capturar una nau mercant de Naucratis que van portar al Pireu. Aquesta nau va ser considerada pels atenesos un vaixell enemic, però Melanop i els altres ambaixadors van conservar l'import de la fiança que després no volien lliurar. Quan s'apropava el moment d'entregar els diners sota amenaça de presó, Timòcrates va proposar una llei per la qual els deutors quedaven exclosos de l'empresonament si donaven seguretats sobre el pagament en un determinat termini. Per aquesta llei Diodor i Euctemó van encausar a Timòcrates, i per a ells, Demòstenes va escriure el discurs Κατὰ Τιμοκράτους (Contra Timòcrates), que va ser llegit per Diodor l'any 353 aC. Abans que arribés el judici contra ells, Melanop i els altres van pagar els diners que havien retingut.

## Notes

* ↑ Segons el Diccionari Grec-Català, s'escriu sense accent.

## Referències

* ↑ Smith, William (ed.). «Melanopus». A Dictionary of Greek and Roman biography and mythology. [Consulta: 10 febrer 2022].
# Melanophryniscus

Melanophryniscus és un gènere d'amfibis de la família dels bufònids amb 20 espècies que es troben a l'Argentina, sud de Bolívia, el Brasil, el Paraguai i l'Uruguai.

## Taxonomia

* Nom binomial
* Melanophryniscus admirabilis (Di-Bernardo, Maneyro & Grillo, 2006)
* Melanophryniscus atroluteus (Miranda-Ribeiro, 1920)
* Melanophryniscus cambaraensis (Braun & Braun, 1979)
* Melanophryniscus cupreuscapularis (Céspedez & Alvarez, 2000)
* Melanophryniscus devincenzii (Klappenbach, 1968)
* Melanophryniscus dorsalis (Mertens, 1933)
* Melanophryniscus fulvoguttatus (Mertens, 1937)
* Melanophryniscus klappenbachi (Prigioni & Langone, 2000)
* Melanophryniscus krauczuki (Baldo & Basso, 2004)
* Melanophryniscus macrogranulosus (Braun, 1973)
* Melanophryniscus montevidensis (Philippi, 1902)
* Melanophryniscus moreirae (Miranda-Ribeiro, 1920)
* Melanophryniscus orejasmirandai (Prigioni & Langone, 1987)
* Melanophryniscus pachyrhynus (Miranda-Ribeiro, 1920)
* Melanophryniscus rubriventris (Vellard, 1947)
* Melanophryniscus sanmartini (Klappenbach, 1968)
* Melanophryniscus simplex (Caramaschi & Cruz, 2002)
* Melanophryniscus spectabilis (Caramaschi & Cruz, 2002)
* Melanophryniscus stelzneri (Weyenbergh, 1875)
* Melanophryniscus tumifrons (Boulenger, 1905)

## Referències

* «Amphibian Species of the World 5.1 - Melanophryniscus». [Consulta: 11 abril 2008].
# Mhairi Black

Mhairi Black (Paisley, Escòcia, 12 de setembre del 1994), és una diputada del Partit Nacional Escocès (SNP) al Parlament del Regne Unit.
Mhairi Black és molt afeccionada al futbol i fou una de les primeres nenes que hi jugaven a l'equip de l'escola primària. Toca diversos instruments musicals. Després d'una adolescència i joventut dedicades en gran part a col·laborar amb ONGs i a participar en manifestacions per aconseguir el Parlament d'Escòcia i contra la Guerra d'Iraq, fou elegida a les Eleccions generals del Regne Unit de 2015 el 7 de maig per la seva circumscripció de Paisley, fins aleshores en mans dels laboristes. Amb 20 anys, és la diputada britànica més jove almenys des del 1832 i està estudiant tercer de ciències polítiques a la Universitat de Glasgow. Mhairi Black es defineix com a "socialista tradicional", i és obertament lesbiana.

## Referències

* 1 2 3 «SNP. Together we can make Scotland better.». SNP, ?. [Consulta: 16 setembre 2015].(anglès)
* ↑ "Mhairi Black: the 20-year-old student poised to unseat Douglas Alexander", The Guardian, 4/4/2015 (anglès)
* ↑ Grande-Bretagne - Législatives : une nationaliste écossaise de 20 ans élue députée, Le Point, 8/5/2015. (francès)
* ↑ «Election 2015 results: the weird, wonderful and the downright unexpected». The Daily Telegraph, 08-05-2015 [Consulta: 12 maig 2015]. (anglès)
* ↑ "SNP student Mhairi Black defeats Labour's incumbent Douglas Alexander - video", The Guardian, 8/5/2015 (anglès)
* ↑ Gander, Kashmira. «Mhairi Black speech in full», 15-07-2015. [Consulta: 15 juliol 2015].(anglès)
* ↑ « Time to toast our increasingly tolerant society », heraldscotland.com, 21/5/2015. (anglès)

## Enllaços externs

* (anglès) Fitxa personal a la pàgina del Parlament.
* (anglès) Fitxa personal a la pàgina del SNP.
# Metepec (Estat de Mèxic)

Metepec és un municipi de l'estat de Mèxic. Metepec és el cap de municipi i principal centre de població d'aquesta municipalitat. Aquest municipi és a la part nord-occidental de l'estat de Mèxic. Limita al nord amb els municipis de Toluca, al sud amb Calimaya, a l'oest amb San Mateo Atenco i a l'est amb Zinacantepec.

## Vegeu també

* Municipis de l'estat de Mèxic

## Referències

* ↑ Monografia municipal de Metepec Arxivat 2017-05-31 a Wayback Machine. (castellà)

## Enllaços externs

* Portal de l'estat de Mèxic (castellà)
# MathWorld

MathWorld és una enciclopèdia matemàtica de referència, finançada per Wolfram Research Inc., els creadors del programari d'àlgebra computacional Mathematica. També està parcialment finançada per una beca de la National Science Foundation dels Estats Units a la Universitat d'Illinois a Urbana-Champaign.

## Història

Eric W. Weisstein, el creador de la pàgina, era un estudiant de física i astronomia que es va acostumar a prendre apunts en els cursos de matemàtiques que rebia. En 1995 els va publicar en Internet sota el títol en anglès "Eric's Treasure Trove of Mathematics". Contenia centenars de pàgines i articles sobre un ampli rang de temes matemàtics. La pàgina es va popularitzar en proporcionar una referència extensa sobre molts temes rellevants. Weisstein va continuar millorant les notes i acceptant correccions i comentaris dels seus lectors. En 1998, va firmar un contracte amb CRC Press i els continguts de la pàgina web van ser publicats en paper i CD-Rom, titulats "CRC Concise Encyclopedia of Mathematics". La versió gratuïta online va passar a ser només parcialment accessible al públic. En 1999 Weisstein va ser contractat per Wolfram Research, Inc. (WRI), i WRI va rebatejar el Math Treasure Trove com a MathWorld, accessible a mathworld.wolfram.com, i allotjat en la pàgina web de la companyia lliure de cost.

## Crítiques

En el grup Usenet sci.math, hi ha hagut comentaris sobre la qualitat dels articles de MathWorld. Si bé la informació en MathWorld és considerada generalment correcta, s'han trobat algunes afirmacions que són incorrectes o tenen problemes sintàctics.
Mathworld té una funcionalitat que permet que els lectors publiquin comentaris en articles individuals. No es coneixen estudis sistemàtics sobre la consistència de MathWorld, així com tampoc d'altres fonts de recursos matemàtics en línia, incloent la mateixa Wikipedia, per la qual cosa la qualitat és un tema que roman en debat i discussió.

## Vegeu també

* PlanetMath
* ScienceWorld

## Referències

* ↑ Entrada en sci.math confusió a Mathworld sobre un terme
* ↑ Entrada en sci.math errors de tipografia i ortografia a Mathworld

## Enllaços externs

* Wolfram Research's MathWorld
* Eric Weisstein's account of the suit
# Memories (cançó de Weezer)

"Memories" és el primer senzill de l'àlbum d'estudi Hurley del grup estatunidenc Weezer. Fou comercialitzada el 10 d'agost de 2010. El videoclip fou filmat amb una càmera súper 8 en les mateixes localitzacions del vídeo sobre monopatins "The Search for Animal Chin". En ell apareixen els membres de Weezer tocant al costat i a dins la pista mentre diversos patinadors realitzen figures al seu voltant. Entre ells també hi apareixen membres de Jackass afegint veus addicionals i algun tall de la pel·lícula Jackass 3-D, ja que aquesta cançó forma part de la seva banda sonora.

## Llista de cançons

* "Memories" - 3:16

## Referències

* ↑ Anderson, Kyle. «Weezer's 'Memories' Video Premieres» (en anglès). MTV, 09-09-2010. Arxivat de l'original el 2010-10-13. [Consulta: 24 desembre 2010].
* ↑ Koch, Karl. «Memories video premiere (for real)» (en anglès). Weezer.com, 09/09/2010-09-09. Arxivat de l'original el 2010-09-13. [Consulta: 24 desembre 2010].
Viccionari
# Ana Viñas Puig

Ana Viñas Puig (1919- 2013) fou una infermera catalana rellevant durant la Guerra Civil.

## Biografia

Va cursar els estudis d'infermera a l'Hospital Clínic i Provincial de Barcelona en temps de la Guerra Civil i fou destinada a treballar al Balneari Blancafort de La Garriga, que servia les funcions d'hospital militar de rereguarda. Allà hi va treballar durant dos anys fins l'arribada del bàndol franquista i es feu càrrec dels ferits i malalts més lleus.
En el moment en què va començar la retirada republicana va haver de marxar amb altres infermeres, primer a Girona i després, a França, on no va poder treballar com a infermera. A Rodez es va fer càrrec d'un refugi de dones i nenes i després va haver de marxar a Àubenes, juntament amb altres republicans que fugien de la guerra. S'hi van quedar fins al mes de març del 1940, quan es veié obligada a tornar a Catalunya arran de l'aprovació d'una llei per la qual els nois i noies menors de 21 anys que no tinguessin pares a França, havien de tornar a Espanya. Va haver de tornar a cursar els estudis d'infermera a l'Hospital Clínic, ja que el seu títol d'infermera no es va considerar vàlid. La formació va durar un any i era impartida per metges i la part pràctica, per monges. Després de les pràctiques quedà a fer de voluntària i finalment va treballar d'infermera de nit a la Clínica San Cosme y San Damián de Badalona.

## Referències

* 1 2 3 Enfermeras de guerra. 1ª ed. Esplugues de Llobregat, Barcelona: San Juan de Dios, Campus Docent, 2015. ISBN 978-84-943275-2-0.
# Anacroneuria vistosa

Anacroneuria vistosa és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Veneçuela.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 1995. Spixiana 18(3):220.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)
* ↑ Perlidae Species Listing (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):174.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 27 novembre 2011].

## Enllaços externs

* Encyclopedia of Life (anglès)
# Anacroneuria varilla

Anacroneuria varilla és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Centreamèrica: Costa Rica.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 1998. Proc.Biol.Soc.Wash. 111(3):595.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)
* ↑ «The Anacroneuria of Costa Rica and Panama (Insecta: Plecoptera: Perlidae). Los Anacroneuria de Costa Rica y Panamá (Insecta: Plecoptera: Perlidae)». Arxivat de l'original el 2016-03-04. [Consulta: 27 novembre 2011].

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):174.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 27 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Mont-roig (els Plans de Sió)

Mont-roig o Mont-roig de Segarra és una entitat de població del municipi dels Plans de Sió a la comarca de la Segarra.

## Referències

* ↑ «Mont-roig (els Plans de Sió)». Gran Enciclopèdia Catalana. Barcelona: Grup Enciclopèdia Catalana.
# Moisés de Dascurene

Moisés Dasxuranci (en armeni romanitzat: Movses Dasxuranc’i) o Moisés Cagancatvatsi fou un famós historiador armeni, autor d'un treball historiogràfic en armeni clàssic del segle X sobre Albània i les províncies orientals d'Armènia, conegut com La història del país d'Albània.[1][2][3]
El primer esment de Moisés el feu l'estudiós del dret armeni medieval Mchitar Goch, que es refereix a ell com "Moisés Dasxuranci". Un historiador tardà, Cirac de Ganzaca, autor d'una Història d'Armènia, es refereix a una afirmació de la Història de Moisés, en què atribueix l'obra a Moisés Cagancatvatsi. L'afirmació en qüestió (Llibre II, cap. 11) diu:
| “ | Quan l'enemic fou conscient del que havia ocorregut, ells el perseguiren i en sorprengueren un grup al cim de la muntanya oposada a la vila de Cagancatuique, que és a la mateixa província d'Uti d'on jo també provinc. | ” |
Moisés narra la invasió turcopersa de la Transcaucàsica i altres esdeveniments del segle VII en els llibres I i II de la seua història. El Llibre III difereix dels anteriors en estil d'escriptura[5] i datació: narra les expedicions càspies dels rus' i la seua conquesta de Partava al segle x. A causa del lapse temporal i la diferència d'estil, l'atribució a un sol autor és qüestionable. És per això que se'n solen assumir dos autors o editors consecutius, Cagancatvatsi (segle VII) com a autor dels llibres I i II, i Dasxuranci (segle X) com a editor dels texts de Cagancatvatsi i autor del Llibre III.

## Referència

* ↑ Hacikyan, 2000, p. 171-172; 364.

## Bibliografia

* Hacikyan, Agop Jack. The Heritage of Armenian Literature. Wayne State University Press, 2000, p. 171–172, 364. ISBN 0-8143-3023-1.
# Concrete

Concrete és el dissetè disc del grup anglès de pop electrònic Pet Shop Boys. Fou publicat al mes d'octubre de 2006, i constitueix el seu primer disc en directe, editat en format doble.
El concert va tenir lloc al Mermaid Theatre de Londres el dia 8 de maig del 2006, i va ser retransmès per la BBC. Els Pet Shop Boys van comptar amb la col·laboració de la BBC Concert Orchestra i d'artistes com Rufus Wainwright, Frances Barber o Robbie Williams (que va interpretar "Jealousy"), Trevor Horn i alguns dels seus cooperadors habituals, com Anne Dudley o Stephen Lipson. Els temes interpretats corresponen a una selecció de la discografia dels PSB, amb una presència més destacada de peces provinents del seu anterior disc, Fundamental.

## Temes
### 7243 8 79717 6 9
#### CD 1

* Left to my own devices - 8:37
* Rent - 3:56
* You only tell me you love me when you're drunk - 3:31
* The Sodom and Gomorrah Show - 5:33
* Casanova in hell - 3:40
* After all - 7:56
* Friendly fire - 3:57
* Integral - 4:01

#### CD 2

* Numb - 5:03
* It's alright - 5:03
* Luna Park - 6:21
* Nothing has been proved - 4:40
* Jealousy - 5:57
* Dreaming of the Queen - 5:28
* It's a sin - 5:18
* Indefinite leave to remain - 2:59
* West End Girls - 4:55

## Dades

* Pet Shop Boys són Neil Tennant i Chris Lowe.
* Trevor Horn: director musical, baix i veus addicionals.
* The BBC Concert Orchestra (Nick Ingerman: director).
* Pete Gleadall: programacions.
* Anne Dudley: piano, sintetitzadors.
* Phil Palmer: guitarra.
* Steve Lipson: guitarra.
* Paul Robinson: Bateria.
* Lol Crème: Veus addicionals.
* Andy Caine: Veus addicionals.
* Lucinda Barry: Veus addicionals.
* Sylvia Mason-James: Veus addicionals.
* Sally Bradshaw: Veus d'òpera.
* Rufus Wainwright: Veu principal a "Casanova in hell".
* Frances Barber: Veu principal a "Friendly fire".
* Robbie Williams: Veu principal a "Jealousy".

## Enllaços externs

* http://www.psb-discography.com/
Viccionari
# Andreu Prats i Barrufet

Andreu Prats i Barrufet (La Selva del Camp, 7 d'agost de 1886 - Reus, 13 d'agost de 1936) fou rector de la parròquia de Sant Salvador dels Pallaresos - Tarragona i és un beat de l'Església Catòlica Romana. Com que va ser afusellat durant la Guerra Civil espanyola per no voler abjurar la seva fe, és considerat per l'Església Catòlica com un màrtir, per la qual cosa fou beatificat el dia 13 d'octubre de 2013 en la Beatificació de Tarragona.

## Biografia

Va rebre l'ordre presbiterial el 21 de setembre de 1912, fou rector a partir del 1915 de a la Parròquia de Sant Miquel Arcàngel de l'Espluga de Francolí, i a partir del 1931 de la Parròquia de Sant Salvador dels Pallaresos. Era piadós, pulcre i atent als malalts. Quan veia a venir la persecució religiosa va dir als seus companys sacerdots: «Ens hem de preparar per al martiri; estic segur que s'apropa l'hora del nostre sacrifici».
El 22 de juliol del 1936 li van demanar que deixés l'abadia, però s'hi va negar. Els feligresos es van concentrar en la seva defensa, i ell es va refugiar a casa d'un amic seu. Al vespre l'església va ser cremada. Va estar sis dies refugiat fins que la família que l'acollia va rebre amenaces i va marxar a casa del seu germà, a la Selva del Camp. El 13 d'agost el comitè l'anà a buscar, va patir maltractaments, el van portar a Reus a declarar i després, al quilòmetre quart en direcció a Reus el van assassinar perquè era sacerdot. Fou enterrat al cementiri de Reus.
El 27 d'octubre de 2013 va ser homenatjat a l'església parroquial de Sant Salvador dels Pallaresos, on es va celebrar una Eucaristia en el seu record, es va descobrir una placa i es va repartir una estampa, un triptic i un llibre sobre la seva biografia, escrit per Francesc Fernández Fortuny. Segon el butlletí municipal de Els Pallaresos, va assistir molta gent a l'acte.

## Referències

* ↑ Pujol i Balcells, Jaume. «Màrtirs». Església Plural. Arquebisbat de Tarragona. Arxivat de l'original el 4 de gener 2014. [Consulta: 3 gener 2014].
* 1 2 3 4 «Andreu Prats Barrufet, prevere». arquebisbattarragona.cat. Arquebisbat de Tarragona. [Consulta: 3 gener 2014].
* ↑ Boronat, Joan «Els Pallaresos homenatja el nou beat Andreu Prats Barrufet». Catalunya Cristiana, 24-11-2013 [Consulta: 3 gener 2014].
* ↑ «Andreu Prats Barrufet, Prevere». Butlletí municipal de Els Pallaresos, 01-12-2013 [Consulta: 3 gener 2014]. Arxivat 3 de gener 2014 a Wayback Machine. «Còpia arxivada». Arxivat de l'original el 2014-01-03. [Consulta: 3 gener 2014].
# Carpomys phaeurus

Carpomys phaeurus és una espècie de mamífer rosegador de la família dels múrids. És endèmic de l'illa de Luzon (Filipines), on viu a altituds d'entre 2.100 i 2.500 msnm. Es tracta d'un animal arborícola. El seu hàbitat natural són els boscos molsosos. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, phaeurus, significa 'cua clara' en llatí.

## Referències

* ↑ Heaney, L. Carpomys phaeurus. UICN 2016. Llista Vermella d'espècies amenaçades de la UICN, edició 2016, consultada el 11 gener 2018.
* ↑ Entrada «Carpomys» d'Animalia (en anglès).
# Ivenka

Ivenka - Ивенка (rus) - és un poble (un khútor) de l'óblast de Bélgorod, a Rússia. El 2010 tenia 19 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].